[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Ymgyrch \u2018Getting on Board\u2019 i wella amrywiaeth ymddiriedolwyr"}, {"text_idx": "#000008", "text": "Mae\u2019r elusen \u2018Getting on Board\u2019 wedi cyhoeddi adroddiad a galwad i weithredu ar amrywiaeth ymddiriedolwyr We Need a Board Revolution (Saesneg yn unig)."}, {"text_idx": "#000009", "text": "Mae prinder amrywiaeth o ymddiriedolwyr yn fater difrifol i lawer o elusennau. Cynhaliodd \u2018Getting on Board\u2019 waith ymchwil yn ddiweddar ar farn pobl lliw, menywod a phobl dan 30 oed ar ymddiriedolaethau. Bu\u2019r canlyniadau mor syfrdanol fel y penderfynwyd rhannu\u2019r adroddiad."}, {"text_idx": "#000010", "text": "Roedd y prif ganfyddiadau\u2019n cynnwys rhwystrau strwythurol i ymddiriedolaeth, credu bod ymddiriedaeth yn \u2018glwb i rywun arall\u2019 a phrofiadau o hiliaeth a symboleiddiaeth. Fodd bynnag, roedd cyfranogwyr yn frwdfrydig i fod yn ymddiriedolwyr, eisiau dod o hyd i\u2019r elusen gywir a gwnaethant siarad am bwysigrwydd mentora a modelau ro\u0302l."}, {"text_idx": "#000012", "text": "Mae\u2019r adroddiad yn cynnwys rhestr o gamau gweithredu y gall byrddau elusennol eu cymryd ar unwaith i recriwtio ymddiriedolwyr mwy amrywiol. Er enghraifft, gallant recriwtio\u2019n ffurfiol ac yn agored, creu hysbysebion wedi\u2019u targedu ac osgoi gosod rhwystrau (e.e. profiad a chymwysterau penodol)."}, {"text_idx": "#000013", "text": "Mae gennym ni\u2019r ymddiriedolwyr ac uwch staff elusennau\u2019r pw\u0302er i newid arferion recriwtio ymddiriedolwyr gwael. Gallwn ni symud cyfansoddiad ein byrddau. Gallwn ni ddod a phrosesau recriwtio caeedig i ben. Gallwn ni helpu ein helusennau i ffynnu drwy groesawu\u2019r cyfraniadau ehangach y gallai amrediad ehangach o ymddiriedolwyr eu cyflwyno."}, {"text_idx": "#000015", "text": "Beth am ddechrau gyda thrafodaeth am amrywiaeth mewn cyfarfod bwrdd yn fuan ac ymrwymo i gymryd rhai o\u2019r camau a amlinellwyd yn adroddiad \u2018Getting on Board\u2019?"}, {"text_idx": "#000016", "text": "Ymunwch a\u0302\u2019r drafodaeth ar gyfryngau cymdeithasol gyda\u2019r hashnod #BoardRevolution"}, {"text_idx": "#000017", "text": "Mae \u2018Getting on Board\u2019 wedi cyhoeddi canllaw defnyddiol i gynorthwyo elusennau i ddatblygu dull recriwtio agored a ffurfiol, Trustee Recruitment Guide (Saesneg yn unig)"}]